27. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 683 της 23/31 Αυγ. 1979 (ΦΕΚ Α΄ 199) Περί επεκτάσεως των διατάξεων του Νόμ. 103/75, ως ούτος ετροποποιήθη και συνεπληρώθη υπό του άρθρ. 5 του Νόμ. 854/78 και επί των τακτικών ιατρών του Ταμείου Ασφαλίσεως Εμπόρων, οίτινες τυγχάνουν υποχρεωτικώς ησφαλισμένοι εις τον Κλάδον Προνοίας του ΤΣΑΥ . Άρθρ.1.-Οι υπηρετούντες, ως υπάλληλοι, τακτικοί ιατροί του Ταμείου Ασφαλίσεως Εμπόρων οίτινες τυγχάνουν υποχρεωτικώς ησφαλισμένοι εις τον παρά τω Ταμείω Συντάξεων και Αυτασφαλίσεως Υγειονομικών (ΤΣΑΥ) Κλάδον Προνοίας, παρ’ ου λαμβάνουν εφ’ άπαξ βοήθημα  άμα τη συνταξιοδοτήσει των, δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ. 103/75 ως ούτος ετροποποιήθη υπό της παρ. 1 του άρθρ. 5 του Νόμ. 854/78 να λάβουν παρά του Ταμείου Ασφαλίσεως Εμπόρων την προκύπτουσαν διαφοράν μεταξύ του εφ’ άπαξ βοηθήματος του Κλάδου Προνοίας του ΤΣΑΥ και της δια του ως άνω Νόμου καθοριζομένης αποζημιώσεως. Άρθρ.2.-Επί των αποδοχών των υπαγομένων εις την ρύθμισιν του παρόντος υπαλλήλων αι οποίαι καθορίζονται υπό του άρθρ. 2 του Νόμ. 103/75, ως τούτο αντικατεστάθη υπό της παρ. 3 του άρθρ. 5 του Νόμ. 854/78 επιβάλλεται κράτησις εκ ποσοστού 4% υπέρ του Ταμείου Ασφαλίσεως Εμπόρων εφαρμοζομένων αναλόγως και των λοιπών διατάξεων του άρθρου τούτου. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσίαν, ή ως άνω κράτησις ορίζεται εις 5% επί των αυτών αποδοχών. Άρθρ.3.-Η ισχύς του παρόντος άρχεται από της ισχύος του Νόμ. 103/1975. 